अमेरिकी इंटेलिजेंस का दावा, मरने वालों में आधे प्राइवेट मिलिट्री वैगनर के लड़ाके
Russia Ukraine War Update - रूस-यूक्रेन जंग को लेकर अमेरिका कि इंटेलिजेंस एजेंसी ने नई जानकारियां रिलीज की हैं। इसमें दावा किया गया है कि जंग में बीते 5 महीनों में रूस के 20 हजार से ज्यादा सैनिकों की मौत हुई है। साथ ही 80 हजार घायल हुए हैं।
रूस-यूक्रेन जंग को लेकर अमेरिका कि इंटेलिजेंस एजेंसी ने नई जानकारियां रिलीज की हैं। इसमें दावा किया गया है कि जंग में अब तक रूस के एक लाख से ज्यादा सैनिक मारे जा चुके हैं। वहीं पिछले 5 महीनों में 80 हजार घायल हुए हैं।
अमेरिका के नेशनल सिक्योरिटी काउंसिल के प्रवक्ता जॉन किर्बी ने इंटेलिजेंस के हवाले से बताया कि पिछले 5 महीनों में 20 हजार से ज्यादा सैनिकों की मौत हुई है। इनमें आधे से ज्यादा प्राइवेट मिलिट्री ग्रुप वैनगर के लड़ाके थे। जिन्होंने यूक्रेन के बाखमुत इलाके में लड़ते हुए जान गंवाई है।
रूस अहम इलाकों में कब्जा करने में फेल
रुस पिछले साल से यूक्रेन के छोटे शहरों पर कब्जा करने का प्लान बना रहा है। जिसमें उसे बहुत ज्यादा कामयाबी नहीं मिल पाई है। बाखमुत में 5 से ज्यादा महीनों की लड़ाई के बावजूद रूस आगे नहीं बढ़ पा रहा है। जॉन किर्बी ने बताया कि बाखमुत के जरिए यूक्रेन के डोनबास पर कब्जा करने में रूस पिछड़ रहा है।
हालांकि किर्बी ने यूक्रेनी सैनिकों की मौत का आंकड़ा सार्वजनिक करने से इनकार कर दिया।
उन्होंने कहा कि वो रूस की थोपी गई जंग के पीड़ित हैं।
रूस ने अपनी सेना को थका दिया है
जॉन किर्बी ने बताया कि रूस ने अपने हथियारों को खूब खर्च किया है और अब लंबी खिंच रही लड़ाई से उसके सैनिक भी थक चुके हैं। वहीं, सोमवार को यूक्रेन के एयर डिफेंस ने रूस की तरफ से दागीं गई 18 में से 15 मिसाइलों को इंटरसेप्ट किया है।
जबकि 3 मिसाइलों से 2 लोगों की मौत हुई और 40 लोग घायल हो गए । जेलेंस्की ने देर रात जारी किए वीडियो मैसेज रिलीज कर बताया कि रूसी हमले में स्कूल जा रहे एक 14 साल के बच्चे की भी मौत हुई है।
पोप फ्रांसिस जंग खत्म करने के लिए सीक्रेट मिशन चला रहे
दुनिया के सबसे ईसाई धर्म गुरु पोप फ्रांसिस ने कहा है कि वो रूस-यूक्रेन जंग को रुकवाने के लिए एक सीक्रेट मिशन पर काम कर रहे हैं। इसकी जानकारी देते हुए उन्होंने कहा कि बिना बातचीत के शांति कायम नहीं हो सकती है। एक मिशन चलाया जा रहा है। अभी उसे सार्वजनिक नहीं किया जा सकता है।
खबर से जुड़ा GK
